**GUVERNUL ROMÂNIEI**



**HOTĂRÂRE**

**privind aprobarea donării de către statul român a unor bunuri mobile aparţinând domeniului privat al statului către Agenția de Mediu** **din Republica Moldova**

În temeiul art. 108 din Constituţia României, republicată, precum și al art. 25 lit. m), art. 354, art. 355 și art. 362 alin. (1) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

**Guvernul României adoptă prezenta hotărâre.**

**Art. 1 –** (1) Prin derogare de la art. 362 alin. (1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, se aprobă donarea unor bunuri mobile, aparţinând domeniului privat al statului, aflate în administrarea Agenției Naționale pentru Protecția Mediului prin Agenția pentru Protecția Mediului Prahova, către Agenția de Mediu din Republica Moldova, prevăzute în anexa care face parte integrantă din prezenta hotărâre.

(2) Bunurile prevăzute la alin. (1) se scad din evidenţa Agenției pentru Protecția Mediului Prahova.

**Art. 2** - Cheltuielile necesare pentru ducerea la îndeplinire a activităţii de donare a bunurilor prevăzute la art. 1 se suportă din bugetul Agenției Naționale pentru Protecția Mediului.

**Art. 3** - Predarea-preluarea bunurilor prevăzute la art. 1 se face pe bază de protocol încheiat între părţi, în termen de 30 de zile de la data intrării în vigoare a prezentei hotărâri.

**PRIM-MINISTRU**

**ION-MARCEL CIOLACU**

**Anexă**

**LISTA**

**cuprinzând bunurile mobile donate** **Agenției de Mediu din Republica Moldova**

|  |  |  |  |  |
| --- | --- | --- | --- | --- |
| **Nr. crt.** | **Denumirea bunurilor** | **Specificații** | **Cantitate** | **Valoare lei** |
| 1. | Vehicul furgon cabină șofer și operator, izolat termic, amenajat din punct de vedere al mobilierului | Renault Master 2,5 DCI, număr înmatriculare PH-09-KMK | 1 | 64.960,22 |
| 2. | Instalație de aer condiționat, montată pe vehicul, sistem de încălzire termostat |  | 1 | 5.676,10 |
| 3. | Instalație electrică completă pentru alimentare:  -echipamente analiză și meteo;  -sistem informatic;  -instalație climatizare;  -iluminat. |  | 1 | 24.596,37 |
| 4. | Rack 19” pentru montare echipamente de analiză | RACK 2 | 1 | 3.363,61 |
| 5. | Catarg telescopic-10 metri |  | 1 | 6.088,12 |
| *Echipamente analiză, comunicație și colaterale:* | | | | |
| 6. | Analizor BTEX | VOC71M | 1 | 167.285,44 |
| 7. | Analizor SO2/H2S | AF22e | 1 | 111.955,20 |
| 8. | Analizor NO/NO2/Nox/NH3 | AC32m | 1 | 130.952,36 |
| 9. | Analizor particule în suspensie PM10 | MP101 | 1 | 87.284,12 |
| 10. | Sistem calibrare | CALIB. | 1 | 18.920,29 |
| 11. | Stație meteorologică (senzori pentru direcția, viteza vântului, temperatură, umiditate, presiune atmosferică și radiație solară) |  | 1 | 40.983,60 |
| 12. | Dataloger (stocare înregistrare date) |  | 1 | 32.986,80 |
| 13. | Laptop |  | 1 | 8.996,40 |
| 14. | Echipamente de protecție la creșterea temperaturii sau la întreruperea curentului electric și generator de curent electric cu motor termic |  | 1 | 42.983,60 |
| **Total:** | | | | **747.007,63** |